open-index/open-wikipedia-markdown huggingface dataset:
San Mamilianu di Palermu

thumb|San Mamilianu no quatru di A. Del Vecchio na Catidrali di Palermu
**Santu Mamilianu** (Palermu,  – Munticristu, 480) fu un viscuvu talianu. 
A cronistoria voli ca fussi statu l'ottavu di viscuvi di Palermu (455-479).

## Biugrafia
Duranti a pirsicuzioni  Vandalica (versu l'annu 450) doppu a na pirsicuzioni riliggiusa pi opra di Ariani (o di cocchi viscuvu arianu) fu mannatu in esiliu in Africa, a Cartagini. Appi tanti cumpagni d'esiliu ca camparu cu iddu a vita rimitica e a tradizioni ammuntua: Senzio, parrinu, Eustochiu, Proculu, Golbodeu, e 'nta schiavitù africana si iunceru: Lustru, Vindemiu, Teodosiu, Aureliu, Rusticu, ditti tutti Monaci. U Martirologiu di Patri Basiliani d'Italia e a Bibliuteca di Santi i vonnu di l'Ordini di San Basiliu.

Di dda riscattatu o da pietà di fideli o di cocchi viscuvu africanu (san Paolinu di Nola),  s'arritirò nta Sardigna e poi nta una di l'isuli di l'arcipelacu Tuscanu, e campò na vita rimitica e unni pari avissi funnatu tanti munasteri, puru pi monache rimite forsi c'eranu puru Ninfa e Uliva.

Muriu 'ntall'isula di Munti Giovi(ditta poi Munticristu), 'nto un famusu munasteru o abbatia.

## Lu cultu
Lu cultu du santu monacu, prisintatu comu viscuvu e martiri di liggenni assai tardivi è strittamenti junciutu ca diffusioni du Vangelu 'nta l'Arcipelagu tuscanu e 'nta vascia Maremma.

Fu unu di primi pridicaturi du Vangelu 'nta Tuscana e puru oj u sò cultu è diffusu 'mmenzu e marinai di l'Arcipelagu tuscanu, spicialmenti all'Elba e o Gighju unni si cci fa a festa u 15 sittembri. È u patrunu principali da Diocesi di Pitigliano - Sovana - Orbetello (GR), e i so Riliquii fuoru purtati nna diversi periodi a Sovana ( nta Cuncatidrali ) a Spuletu, a Roma ('nta Cresia di S. Maria e Munticeddi )e na parti da testa nò 1658, nà Catidrali di Palermu.

Nta Arcidiocesi di Palermu eni fistiggiatu o 16 di giugnu, data du primu ritrovamentu di Riliquii
( pi un'erruri du Mungituri ).A partiri du 1976 è u Patronu sicunnariu di l'Arcidiocesi di Palermu, doppu essiri statu cilibratu comu Patronu Principali du 1625 circa.

## Bibbliografìa

Ugo Russo, *San Mamiliano Vescovo e Martire del V secolo, Evangelizzatore della Toscana*,  supportu CD, Palermu, 2002

Mamilianu
Mamilianu
Mamilianu
Princìpiu di ligalitàti

Lu **princìpiu di [[ligalitàti]]** dici ca tutti l'organi di lu Statu sunnu tinuti a aggiri sicunnu la liggi. 
Tali princìpiu ammetti ca lu putìri putissi siri amministratu nta na manèra discrizziunali, ma non nta na manèra arbitraria.

Si ponnu addistincuiri lu princìpiu di ligalitati *furmali* e *sustanziali*:
* lu primu dici ca l'amministrazzioni pubbrica e la giurisdizzioni nun hannu autri putìri si non chiddi ca sunnu cunfiruti dâ liggi. 

* lu sicunnu aggiungi ca amministrazzioni e giurisdizzioni hannu a isircitari li putìri n cunfurmitati a li cuntinuta priscritti dâ liggi. L'amministrazzioni eni tinùta nun sulu a isircitari li putìri in cunfurmitati a li cuntinuta priscritti dâ liggi. (*ligalitati-indirizzu*), ma videmma a uperari in cunfurmitati a li disposizzioni nurmativi stissi (*ligalitati-garanzia*).

## Storia
Lu principiu di ligalitati s'affirmau duoppu la Rivuluzzioni francisi.
Nascìu comu risposta a lu putìri e all'upprissioni di l' *[[Ancien Régime]]*, comu riggettu di la funzioni giurisdizzionali comu era cunciputa a di tempa.
Lu maggistratu, funziunariu di lu Re ca ci havìa nu putìri assulutu, dicìa la liggi, e la liggi era sintuta vèniri dirittamenti di lu monarca.

Nta l'idea giacubbina ro tiempu, s'affirmau l'idiali ca a liggi nun putìa ssiri intirpritata dunqui, si non riggidamenti e nta na manèra littirali. 




## Ligalitati e intirpritazzioni
Supra a lu pianu giuridicu, lu principiu di ligalitati isprimi na scelta garantista e di libbirtati, ca s'attraduci nta pridispusizzioni di normi ppi l'intirpritazziuni (Isiggesi o *Esegesi* nta lingua taliana) in limitazziuna ppi l'isircizziu da stissa 
]

Catigurìa:Jussu
Dialugu

Nu **diàlugu** (alli voti scrittu **dialucu** o **djàlucu**) eni na cumbirsazzioni ntra rui o cchiu pirsuni.
Eni macari na forma littiraria nta cui rui o cchiu parti s'impegnanu nta na discussioni.

## Gèniri littirariu e filusòficu
Quannu arripurtatu o imitatu nta scrittura, lu "dialugu" cuntrassigna na forma ri littiratura usata ri l'antichi Greci e ra littiratura 'Ndiana ppi scopa r'intrattinimentu ritòricu e struzzioni. Sta fomma si murificau picca nta lu corsu ri l'anni.
Nu dialugu littirariu cunzisti di drammatismu ntei frasi. A li scritturi ci sirbìu assai p'aviri nu mienzu p'isprìmiri n'opinioni o p'inzignàri quarchi cosa sicuènnu nu filu loggicu ca l'auturi pari sulu indicari. Lu dialugu isprimi li undulazziona di lu pinzeru umanu accussì spuntaniamenti ca pari ca nun si putissi analizzari. Di solitu li riggistra di li paròli o citazziona ispressi di pirsuni viventi pàrunu misi in furmatu di dialugu. Nu campu ri sta forma r'isprissiona, lu dramma, dipienni ri lu dialugu quasi isclusivamenti. Mentri, nta nu senzu tècchinicu, a palora 'dialugu' addiscrivi chiddu ca li filosofa greci strummintarru, e li cchiu 'mpurtanti ilivarru a raffinatizza istrèma di arti.

### Tempa antica e midiuevu
Nta l'urienti, lu gèniri risàli a li dialuga e li discussiona sumerici (ca arrivarru finu a niàutri nta copii ca arrisalgunu a tri millènnia fa), accusìni comu puri l'inna dialoggica Rigvedici e l'èbbica indiana *[[Mahabharata]]*, mèntri nta l'uccidenti, l'istorici littirari cumunimenti suppongunu ca Platuni (circa 25 seculi fa) antràducìu l'usu sistimàticu di lu dialugu comu forma littiraria indipindenti:
si usa puntari a stu spirimentu cchiu 'nticu cu lu gènniri ri *Laches*. 
Lu dialugu platonicu appi li sò fundazziona nta lu *mime*, ca li puèta siciliani Sofroni e Epicarmu cultivarru na cinquantina r'anna prima.
Li travagghi ri sti scrittura, ca Platuni ammirava e imitava, nun suppravvivierru a li tiempa, ma sturiusi l'immagginanu comu travagghi nica prisintati di solitu cu unu o rui attura.
Li *[[Mime (dramma)|Mimi]]* di Herodas ni rununu quarchi idea do scopu c'avièunu.

Catigurìa:Filusufìa
San Petru apostulu

**San Pietro** (Betsaida, nascitu forsi tra lu 2 e lu 4 – mortu a Roma, forsi tra lu 64-67) fu unu dî dudici apostuli di Gesù, e veni cunsidiratu dâ Chiesa Cattolica lu primu papa.

Lu cultu di Petru è assai mpurtanti nun sulu pî coattolici, ma puru pi l'ortodossi. Cu lu sò viaggiu a Roma e lu martiriu chi appi a subbìri, Petru jucau nu rolu assai mpurtanti ntâ storia dû sviluppu dû cristianesimu.

Ntî l'iconografìa è spissu rapprisintatu ca teni li chiavi dû paradisu.

Petru apostulu
Petru apostulu
Petru apostulu
Coppa Davis

La **Coppa Davis** è unu di cchiù mpurtanti turnei di tennis. Jucata a squatri chi ripprisentanu nazzioni, lu turneu si joca a eliminazzioni: ogni ncontru tra du squatri si cumponi di quattru partiti, singuli, jucati unu contra unu, e nu doppiu, jucatu dui contra dui. Li partiti singuli sunnu jucati di du jucatura pi ogni squatra (ogni jucaturi ncontra unu a unu l'autri dui jucatura). Li jucatura dû doppiu ponnu essiri diversi di chiddi dî singuli.

Catigurìa:Sport
Onna

**Onna** è na frazzioni dû cumuni di l'Aquila, situatu ê pedi dû Gran Sassu a circa 600 metri di autizza. Havi na pupulazzioni di circa 400 abbitanti. Lu 6 di aprili dû 2009 nu tirrimotu di 6,3 gradi dâ scala Richter distruìu 90% dê casi.

Catigurìa:Abbruzzu
Tiurìa dû cuntrollu

N matimàtica applicata â ncignirìa, la **tiurìa dû cuntrollu** è l'apparatu tioricu matimaticu chi si usa ntâ pratica pi circari di canciari e di cuntrullari lu cumpurtamentu di nu sistema autumàticu usannu certi funzioni di input. L'applicazzioni sunnu assai diversi: di la nnustria di l'elettrodomestici, â robbotica e â nnustria aerospazziali.

Catigurìa:Ncignirìa
Catigurìa:Matimàtica
Catigurìa:Tiurìi
Freetown

**Freetown** è la capitali dâ Sierra Leoni. Havi na pupulazzioni di circa 1'070'000 abbitanti. A causa di na crisi pulìtica chi pirsisti di diversu tempu, ntî tempa ricenti ha statu tiatru di manifestazzioni di massa di na certa viulenza.

Catigurìa:Capitali di statu
Dacia

La **Dacia** n'èbbica rumana è la riggiuni dâ pinisula balcanica chi currispunni all'attuali Rumanìa. Pigghiava lu nomu dû pòpulu dê Daci. Pi loncu tempu li tribbù dâ Dacia si firaru a risistiri â putenza militari mpiriali.

Catigurìa:Rumania
Toru (giometrìa)

N giometrìa dû spazziu, nu **toru** è nu solidu chi si cumponi di nu circulu fattu furriari rispettu a n'assi esternu ô circulu e cumplanari ô circulu stissu.

## Equazzioni discrittivi

Nu toru pò essiri difinutu cu equazzioni parametrichi dû tipu::
:x(u, v) =  (R + r \cos{v}) \cos{u} \, 
:y(u, v) =  (R + r \cos{v}) \sin{u} \, 
:z(u, v) =  r \sin{v} \, 

unni
:*u*, *v* sunnu ntî lu ntirvallu [0, 2π], 
:*R* è la distanza dû centru dû tubbu (lu circulu chi si fa furriari ntî la custruzzioni difinuta n principiu) ô centru dû toru. 
:*r* è lu raggiu dû tubbu.

N'equazzioni cartisiana pi nu toru unni l'assi di simmetria radiali cuincidi cu l'assi *z* è: 
:\left(R - \sqrt{x^2 + y^2}\right)^2 + z^2 = r^2, \,\!
e facennu scumpariri li radici quatrati veni fora la quàrtica:
: (x^2+y^2+z^2 + R^2 - r^2)^2 = 4R^2(x^2+y^2) . \,\!
## Taliativi macàri
* Tàuru ri Clifford

Catigurìa:Giometrìa
Scurruggia

La scurruggia è na tazza picca cchiù granni di chidda dû cafè, ma picca picca, a Riesi si dici " Dammi na scurruggia di cafè"
Giuseppi Mazzini

thumb|Giuseppi Mazzini
**Giuseppi Mazzini** (Genova, 22 di giugnu 1805 – Pisa, 10 di marzu 1872) fu unu dî protagunisti dû risorgimentu italianu. In particulari iddu prufissava l'idea di n'Italia repubblicana, idea a cui appi a rinunciari sennu troppu ardita pi li tempi. Svulgiu nu rolu mpurtanti pi la nnipinnenza di l'Italia.

Mazzini, Giuseppi
Mazzini, Giuseppi
Mazzini, Giuseppi
Guns n' roses

Li **Guns N' Roses** su nu gruppu hard rock che si fummau a Los Angeles ntô 1985.
Ccu oltri 150 miliuni di dischi vinnuti su tra li musicisti cchiù annuverati 'ntâ storia dû rock.
A pàrtiri dû 1993 lu gruppu subìu silenzi e problemi di lu vocalist Axl Rose e l'autri membri originari. 



Catigurìa:Gruppi musicali
Kiswahili

U **Sueili** o **Kiswahili**, è una di 12 lingue chiù importanti du Munnu, di fattu è parrata de 400 60 milliuni di pirzuni ed è diffusa nta Costa di l'Africa Orientali da Somalia finu allu Mozambicu e all'interno s'estenne finu allu Zaire.

Catigurìa:Lingui
Nastru di Möbius

Nti la sò accizzioni cchiù cumuni, nu **nastru di Möbius** è na supirfici chi si sviluppa pi na certa lunchizza mantinennu na larichizza custanti, e chiudennusi di manera tali chi nun c'è na duntra e nu fora, ma nu latu sulu dâ supirifici. Siddu si ci camina di supra ntô sensu dâ lunchizza, s'agghica ô stissu puntu doppu aviri passatu a mità strata pi la parti chi s'attrova sutta lu puntu di partenza.

Pigghia lu nomu di lu matimàticu tidescu August Ferdinand Möbius.

Catigurìa:Giometrìa
Uccitanu

L’**uccitanu** o **lingua d’oc** (occitan, lenga d’òc) jè la lingua rumanza propia di l’Uccitània. La duminanza linguistica di l’uccitanu si stinni ora comu ora pì quattru stati:

* Lu terzu miridiunali di Franza
* La vaddi d’Aran nni la Spagna nni la cumunità di Catalugna (Aranès)
* Li vaddi Uccitani nnâ Italia (zzoè: na parti du Piemonti e di la Liguria) e nta na nclavi di la Calabbria (Guardia Piemontese)
* Lu Principatu di Mònacu (unni l’uccitanu cuasisti cu lu munigascu)

La lingua d’oc una di li cchiù mpurtanti lingui fu d’Auròpa nta lu Mediuevu comu tistimonia la puisia di li truvatura chi sirvìu pi mudellu pi la littiratura di li pueti di la Scola Siciliana nna lu sèculu XIII. L’usu so’ vitti un diclinu custanti partennu du principiu du sèculu XX. Lu statu francisi nun ci dunau mai ricanuscimentu ligali tranni ca pi l’aducazioni primaria (cu la leggi Deixonne), mmeci in Catalugna ricivìu lu status di lingua cuufficiali pi lu Statutu d’Autunumia. Li parranti si cùntanu in nùmmuru chi varia ntra 500.000 e 2 miliuna. Nna lu statu italianu la lingua uccitana havi uttinutu, comu picca autri minuranzi linguistici, ricanuscimentu ligali cu la leggi 482/1999.

### Uccitanu Òi

Pi quantu ntaressa lu statu francisi, lu censimentu di li famigghi nnô 1999 cuntava un tùtali di 526.000 parranti di uccitanu. In chiù picca di 150 anni l’uccitanu finìu di èssiri lingua duminanti nnû so’ tirritoriu e addivintau lingua minuritaria nnâ gran parti di lu so’ spaziu tradizzionali, tranni ca nni li parti ca la Franza nun capi: zzoè la Vaddi d’Aran e li Vaddi Uccitani. Li rasuni chi purtaru a pèrdiri l’usu di l’uccitanu funnamentalmenti tri sunnu: i cunflitti bèllici ntirnazziunali chi custrìnziru l’autoctuni a pàrtiri pi militari e a nzignàrisi accussì la lingua di statu; la scularizazzioni, chi nnu statu francisi accuminzau nnu 1880; e pi finiri l’arrivu in assaj parti di l’uccitania, partennu nnu sèculu XX e ccu cchiù criscenti ntinzitati doppu l’anni 60, di pupulazzioni nun uccitanòfuni. Unni si parra chiossaj jè nnê tirritorij ca nun su parti di lu statu francisi: la Vaddi d’Aran (Catalugna) e lu Piemonti (Italia). Nni la Cumunità Autònuma di Catalugna (ccu l’applicazzioni di nu statutu novu lu 9 austu 2006) l’uccitanu havi lu status di lingua cuufficiali. Nni lu Piemonti si sta priparannu la cuufficialitati so’ e si spera d’uttinilla prestu. Nnâ Franza, l’uccitanu havi na situazzioni ligali pricària picchì cchiù di na vota lu statu francisi s’addimustrau picca pirsuasu a suttascrìviri la carta europea di li lingui riggiunali o minuritarij. Ora pirò, l’attitùdini mmèritu a l’uccitanu canciaru radicalmenti nnâ fini du sèculu XX. Accussì, l’Autu Cunsigghiu Nazziunali di li Lingui di Franza fici na nchiesta nnu 1994, di la quali nisceva ca lu 77% di li francisi èranu a fauri di na leggi pì ricanùsciri e prutèggiri li parrati riggiunali, e lu 68% crideva ca li lingui riggiunali faurìscunu li rilazzioni ntirnazziunali. L’uccitanu, puru si a tutt’ora manca di vitalitati nni l’usu cotiddianu, si sta livannu di ncapu lu sdisunuri chi havìa patutu pi longu tempu.

Catigurìa:Linguìstica
Kaguya (surciu)

**Kaguya** fu nu surciu chi avìa rui ginitori di lu stissu sessu (all'incirca Aprili, 2004).  Jera na fimmina e ci resiru lu nomi di na faula giappunisi, unni a principessa Kaguya ca nasciu ra luna  eni truvata comu picciridda rintra na canna di bambù.

## Lu prucessu di "partinuggenisi"
Nu prucessu ciamatu aploidizzazziuni jeni usatu ppi rimuoviri una di li rui serii ri cromusomi di arcuni cellui lassannulu cu na seri sula, comu li normali gameti.
Li ricircaturi amministrati di Tomohiro Kono a l'Univirsitati di l'Agricultura di Tokyo usarru rui celluli ri rui surci fimmini diffirenti e li cumminarru pp'aviri n'armali singulu unicu.

### Chissa nun jeni clonazzioni
Chissa nun jeni n'armali clonatu picchini su usati li celluli di rui individuri diversi.
Ni mancu si po' ciamari ripruduzzioni asissuata ppi lu stissu mutivu, macari si li *ginitori* su rui fimmini.
L'interu prucessu ancora nun ci avi nu nomi.
S'avi criatu nu campu ca nun ci s'aspittava di ricerca supra li mammifira.
"L'obbiettivu di lu nostru sturiu jera chiddu ri cumprendiri picchini lu sperma e l'ovula sunu nicissari ppi lu sviluppu nta li mammifira," dichiarau Kono. 

## Lijami sterna

*Storia in lingua angrisi di "NewScientist" supra a Kaguya.
*Articulu in lingua angrisi supra a "National Geographic"
* "Cu avi bisognu ri masculi", articulu di ''National Geographic"

## Rifirenzi

Catigurìa:Armali famusi
Ccu c’avi cchiu Sali cunza a minestra

La sprissioni **"ccu c’avi cchiu Sali cunza a minestra"**, si dici  nta n'affari, nna sciarra o n’littigiu, di l’azioni di n’cristianu cchiu saggiu,  facennu cumprumissi, a scopu di truvari un terrenu vantaggiusu ppi tutti i parti sciarriati.

Catigurìa:Sprissioni siciliani
Lacu di Garda

Lu **lacu di Garda** è unu dî lachi cchiù granni di l'arcu alpinu. havi na suprifici di 370 kilòmitri quatrati. S'attroca â fruntera tra la Lummardìa e lu Vènitu. Tra li cità dâ rica dû lacu cchiù canusciuti c'e' Desenzanu, Sirmioni, Peschiera e Riva del Garda.

Catigurìa:Lachi
Lotariu II dû sacru rumanu mpiru

**Lotario II** (o **III** a secunna dû titulu) canusciutu puru comu Lotariu di Süpplingenburg (1075 – Breitenwang, 4 di dicèmmiru 1137), fu Rex Romanorum dû 1125 al 1137 e mpiraturi dû Sacru Romanu Mpiru dû 1133 â sò morti.

Catigurìa:Biografìi
Catigurìa:Mpiratura dû Sacru Rumanu Mperu
Innsbruck

**Innsbruck** è na cità austriaca di circa 120'000 abbitanti. Situata a ovest dû tirritoriu ntâ riggiuni dû Tirolu, s'attrova ntî l'assi dû Brenneru chi junci l'Italia e la Girmania. Lu sò nomu veni dû ciumi Inn chi passa pâ citati.

Catigurìa:Austria
Graz

**Graz** è na cità austriaca di circa 252'000 abbitanti. Situata a est dû tirritoriu ntâ riggiuni dâ Stiria, s'attrova nun luntanu dâ fruntera câ Slovenia.

Catigurìa:Austria
Klagenfurt am Wörthersee

**Klagenfurt am Wörthersee** è na cità austriaca di circa 95'000 abbitanti. E' lu capuluocu dâ riggiuni dâ Carinzia.

Catigurìa:Austria
William Wilson

**William Wilson** (Londra, 13 di nuvèmmiru, 1844 – Glasgow 1 di giugnu 1912) fu nu giurnalista e allinaturi di piscina dû XIX sèculu. Appi nu rolu mpurtanti ntô sviluppu dî tecnichi pô natari. 

## Liami esterni
*Li cuntribbuti di William Wilson di Cecil Colwin (1999)
*William Wilson (GBR) Honor Pioneer Contributor, International Swimming Hall of Fame

Wilson, William
Wilson, William
Ivan lu Tirribbili

thumb|200px|Ivan lu Tirribbili

**Ivan lu Tirribbili** (Mosca, 25 di austu 1530 - 18 di marzu 1584) fu zar dâ Russia. Numinatu *granni principi di Mosca* li canciamenta chi introduciu lu portunu a essiri chiddu chi guidau la Russia mediuevali ntî la sò transizzioni versu na putenza riggiunali emirgenti, frigiannusi pi primu dû titulu di di *zar di tutti li Russi* a partiri dû 1547.

## Talia puru
* Zar
* Storia dâ Russia
* Mpiru russu

Catigurìa:Biografìi
Catigurìa:Russia
Catirina II la Granni

240px|thumb|right|Catirina la granni

**Ekaterina Alekseevna II di Russia** (n russu **Екатерина II Алексеевна**) canusciuta puru comu **Catirina la Granni**
(Stettinu, 21 di aprili 1729 - Puškin, 6 di nuvèmmiru 1796)
fu mpiratrici di Russia dû 1762 â sò morti. Catirina fu unu di l'esempia cchiù significativi di disputismu lluminatu

## Talia puru
* Storia dâ Russia
* Zar
* Mpiru russu

Catirina II la Granni
Catirina II la Granni
Sofroni

**Sofroni di Sarausa** (V seculu a.C) fu un auturi di puisia e dialoghi n prosa n dialettu doricu, cuntinenti opiri satirichi e seri dâ vita quotidiana dâ Sicilia Greca. Scrissi n pitichi cu nu linguaggiu pupulari, chinu di proverbia. Platuni dici di iddu chi fu intrudottu a Ateni accuminzannu a usari dialoghi.

So figghiu, puru iddu auturi di mimi du Senarcu di cui si hannu picca nutizzi.

## Collegamenti esterni
*Sofrone di Siracusa

Catigurìa:Biografìi
Catigurìa:Grecia antica
Catigurìa:Littiratura siciliana
Mahmud Ahmadinejad

[thumb|Ahmadinejad ntô [2007]]
**Mahmud Ahmadinejad** (28 di uttùviru 1956) è nu dirigenti puliticu iranianu. Espunenti di l'ala cunsirvattrici dû riggimi islamicu iranianu, fu eliggiutu â carrica di prisidenti dâ ripubbrica ntô 2005. Pirsunaggiu assai cuntruversu pi li sò pigghiati di pusizzioni contra Israeli, Ahmadinejad cuntribbuìu a l'isulamentu diplumaticu ntirnazziounali dû sò paisi, attirannusi li cunnanni di urganismi ntirnazziunali comu l'AIEA, chi è ncarricata di cuntrullari lu cuntruversu prugramma nucliari iranianu.

Ahmadinejad, Mahmud
Ahmadinejad, Mahmud
Ahmadinejad, Mahmud
Solimanu lu Magnìficu

**Solimanu li Magnificu** (Trebisonda, 6 di nuvèmmiru 1494 – Szigetvár, 6 di sittèmmiru 1566) fu sultanu di lu mpiru ottomanu di lu 1520 â sò morti. Suvranu assai finu, fu puru nu pueta di nu certu rilievu. Sutta di iddu lu mpiru ottomanu agghicau a na espansioni tirrituriali assai granni, chi cumprinnìa tuttu l'anticu mpiru rumanu d'urienti. L'appellativu *magnificu* ci fu datu li l'uccidintali pi li sò virtù nun sulu militari.

Appi diversi figghi e diversi muggheri. Si spusau cu na ex schiava di uruggini slava, Roxelana. Cu idda appi diversi figghi tra cui Selim II chi succidetti a Solimanu.

la sô putenza militari fu misa a dura prova ntâ scunfitta chi appi a subbiri ntî l'assediu militari di Malta dû 1565: la cunquista di l'isula di Malta avia a essiri na tappa mpurtanti pi lu duminiu di lu Meditirraniu uccidintali.

Catigurìa:Biografìi
Santa Ninfa di Palermu

thumb|Santa Ninfa e i Virgini Palermitani; Quatru di Giuacchinu Marturana, 1768 na Cresia omonima di Palermu

**Santa Ninfa** (Palermu V sèculu) diriva lu  nomu du grecu Nynphe e significa virgini ca s’annu a maritari; puru divinità femminili di voschi, ciumi, laghi, muntagni. Santa Ninfa nun è scritta nta l’antichi Martirulogi.
I so Atti, pigghiati di Codici du XII seculu sunnu iunciuti a chiddi da vita di S. Mamilianu. Ninfa era figha di Aurelianu, prifettu di Palermu,  persecutori di cristiani. Fu cunvirtuta e vattiata nta so casa du viscuvu Mamilianu, cu avutri trenta pirsuni. Lu patri, Aurelianu, quannu arrestò Mamilianu e avutri ducentu cristiani, tentò di fari turnari nnarreri a figha da nova religioni. Doppu ca i torturò i fici mettiri ntô carceri ma un ancilu i libbirò e i purtò a mari, unni truvaru na varca. Doppu na pirsicuzioni riligiusa pi opra di Ariani versu l’annu 450 a mannaru ntô esiliu all’Africa, forsi cu San Mamilianu viscuvu di Palermu ( ? ).
Cà, riscattata da pietà di fideli s’arritirau nta Sardigna e poi all’Isula du Gighu o na nautra vicina, unni San Mamilianu pari ca avissi funnatu cocchi Monasteriu pi monachi rimiti.
Addisiati di visitari Roma sbarcare sutta indicazioni di l’ancilu ntô locu dittu Bucina;
doppu a visita e sapulcri di l’Apostuli Mamilianu muriu e Ninfa u sippilliu vicinu a Bucina; doppo un annu Ninfa muriu e fu sippilluta unni erano i Riliquii di avutri Martiri.
Essennu ljata cu u Santu monacu, pari ca si nni ju a Roma pi adorari i sapulcri di l’Apostuli Petru e Paulu e avissi murutu a Portu Romano, veni a diri Fiumicinu, unni i Cristiani ci costrueru na Cresia. I Cristiani di du locu a priarunu pi na siccità ca i curpeva. A chiù antica notizia di S. Ninfa è du IX seculu ntô Liber Pontificalis, picchì nta biografia du Papa Leoni IV ( 847- 855) si leggi ca iddu fici un regalu a Cresia di S. Ninfa ca esistia nta zona di Portu. I so Riliquii ntô seculu XII si truvavanu nta tanti Cresii di Roma e a Testa ntô 1592 era nta Cresia di Santa Maria e Munticeddi. Ntô 1593 a testa da Santa fu purtata a Palermu ntô n’artari da Cresia Catidrali, cunsacratu ntô 1598.
U cultu si diffusi nta avutri citati siciliani e un paisi da provincia di Trapani avi u so nomi. U Populu e u Sinatu Palirmitanu ficiru a Santa Ninfa Patruna u 5 Giugnu 1606 chi Santi Uliva e Aita. Nta Citati di Palermu u cultu è antichissimu; a so memoria è du 1483 pi na campana nta Catidrali; ntô Codici manuscrittu di l’Archiviu Storicu Diocesanu di Palermu du seculu XIV è ammuntuata nta Litania di Santi; ntô Briviariu di pergamena di Simuni di Bologna ntô Tesoru da Catidrali di Palermu ( 1445 ) e nta vari sprissioni di arti.
Fu cilibrata da Cresia Palermitana fino o 1980 comu Memoria Obbligatoria; du 1981
fu cancellata du Calinnariu Liturgicu Rigionali, ma nta Citati di Palermu po’ essiri sempri cilibrata comu Memoria facoltativa. Na Cresia du 1600 a Palermu porta u so Nomi e u cultu è vivu nò paisi di S. Ninfa ( TP ) picchì è a Patrona Principali.

Liami:http://www.sanfrancescosales.it/I%20Nostri%20Santi/S.Ninfa%20di%20Palermo.htm

Ninfa
Ninfa
Gilgamesh

thumb|Gilgamesh, re di Uruk.
**Gilgamesh** *(Ghìlgamesc)* è nu pirsunaggiu di la mitoluggìa sumera. Miticu re dî Sumeri, versu lu 2700 a.C. rignau supra Uruk lu cchiù anticu agglumiratu urbanu di l'attuali Iraq ntê vicinanzi dû golfu Persicu. La isistenza storica nun è però pruvata.

Li vicenni di Gilgamesh sunnu cuntati ntî nu puema epicu canusciutu comu Epopea di Gilgamesh.

Catigurìa:Iraq
Skopje

**Skopje** è la capitali dâ ripubbrica di Macidonia. Havi na pupulazzioni di circa 700'000 abbitanti, pi du' terzi macedoni. 20% dâ pupulazzioni è di etnia albanisi. Tra l'autri minoranzi sunnu li Rom (circa 4%), li turchi e li bosniaci.

Catigurìa:Capitali di statu
Appenzellu Sternu

thumb|300px|Lu tirritoriu dû cantuni di Appenzellu sternu.

**Appenzellu Sternu** è nu menzu-cantuni svìzziru, chi forma cu Appenzellu nternu lu cantuni di Appenzellu. Lu cantuni havi na pupulazzioni di circa 52.000 abbitanti. La capitali è Herisau. 

### Carattiristichi
Tra li cantuna cchiù nichi dâ Svizzira la so ecunumia è essenziarmenti rurali. Assai canusciutu e apprizzatu è lu furmaggi Appenzeller, di sapuri assai forti. 

Appenzellu Sternu
Pandimia

Na **pandimia** è na maladdia chi si curpisci tutta na pupulazzioni cu effetta mortali pi na pircintuali significativa dâ pupulazzioni cuncirnuta.
Ntô passatu li pandimìi eranu spissu inevitabbili. Oggi li maladdi chi rischianu di si stenniri a tutta na pupulazzioni, sunnu l'oggettu di misuri di privinzioni chi hannu lu scopu di limitari ô massimu la propagazzioni. 

Catigurìa:Midicina
Appenzellu Nternu

**Appenzello nternu** è nu menzu cantuni svizziru e forma cu Appenzellu sternu lu cantuni di Appenzellu. La pupulazzioni è di circa 15000 abbitanti e la capitali è Appenzellu. Comu lu menzu cantuni di Appenzellu sternu, l'econumia di Appenzellu nternu è basata tradizzioarmenti supra l'agricurtura. Celibbri è lu furmaggi Appenezeller di nu sapuri assai forti.

Lu cantuni è canusciutu puru pi essiri unu di l'urtimi a praticari la landsgemeinde, na antichissima forma di dimucràzzia diretta.

Appenzellu Nternu
Lorenzu dî Medici

**Lorenzu dî Medici**, canusciutu puru cu l'appillativu **lu Magnificu** (1 di jinnaru 1449 - 8 di aprili 1492) fu ômunu politicu e cuvirnaturi dâ cità di Firenzi â fini dû XV sèculu. Prutitturi di artisti e pueti, tra cui Liunardu da Vinci, Sandru Botticelli, Picu di la Mirandola, la sò vita cuincidiu cu lu puntu cchiù àutu di lu primu Rinascimentu. Puru Michilàncilu Buonarroti, picciottu friquintau la curti dî Medici, criscennu cô figghiu di Lorenzu, Giuvanni, chi quarchi annu doppu la morti di Lorenzu addivintau papa. Lorenzu fu iddu stissu pueta e n'arrestanu diversi opiri e puisii scritti di iddu.

La rilativa ricchizza chi arrinisciu a sviluppari a Firenzi fu stigmatizzata cu viimenza di Girolamu Savonarola, cu cui Lorenzu dî Medici appi a cummattiri â fini dâ sò vita.

La paci fragili chi agghicau a fari rispittari tra li vari fazzioni s'accapau câ sò morti.

Lorenzu dî Medici
Lusiana

**Lusiana** (lingua cimbra: *Lusaan*) è nu cumuni ccu 2.833 abbitanti dâ pruvincia di Vicenza, e faci parti di l'Altupianu di li Sitti Cumuni. A palora nta lingua cimbra *Lus-aan* stapissi a ddiri 'tagghia fora': a palora s'arrifiria a l'uriginariu disboscamentu di lu tirritoriu.

Catigurìa:Cumuna dâ pruvincia di Vicenza
San Giuvanni Teristi di Palermu

thumb|Icona bizantina di San Giuvanni Theristis

**Giuvanni Teristi di Palermu** (o **Santu Juanni** 'n sicilianu) (Palermu 995 ca - 1050 ca) fu nu riliggiusu càlabbru-grecu, ca campò ntô XI sèculu, viniratu comu santu.

## Biografìa apoluggetica
La biografìa dû santu si basa essenziarmenti supra la tradizzioni pupulari. Ntô 995, ô tempu dâ duminazzioni àraba dâ Sicilia,  li Saracina si nni jiru nâ Calabria; lu patri di Giuvanni fu ammazzatu e la matri, ca era ncinta, fu fatta prijuniera e purtata a Palermu unni accattò lu picciriddu ca criscìu nta la fidi cristiana.
Quannu àppi 14 anni, sò matri lu mannò ntâ sò terra d'urìggini n Calabria, nnô paisi chiamatu Cursanu.
Cu na Cruci  nica ntê manu passò cu na varca lu strittu di Missina e arrivò nnê spiaggi di Monasteraci. Li paisani quannu lu vìttiru cu li robbi dî turchi, lu purtaru nnô vìscuvu Giuvanni ca ci addumannò dunni vinìa e zoccu buscassi. Lu picciottu dissi ca addumannava lu Vattiu, ma lu vìscuvu prima di dunariccillu e mintìricci lu sò nomu ci fici fari tanti duri provi.
Manu manu ca criscìa ci piacìa la vita ca facìanu li mònachi ntê grutti vicinu a Stilu e spiciarmenti dui d’iddi: Ambrogiu e Cola. Doppu ca fici tanti nzistenzi, datu ca era ancora picciottu, lu fìciru tràsiri nnâ Cumunità e fu tantu virtusu ca lu fìciru Abbati.
N Cursanu asciò nu tisuru dâ sò famigghia e, secunnu la Rèula di Santu Basiliu, lu spartìu ê puvuredda. Vicinu lu cummentu cc’era na grutta e dintra na surgiva; cu lu pirmissu dû patri supiriuri era sulitu prijari mmenzu a l’acqua agghiacciata.
Nu jornu vosi jiri a visita a nu cavalieri di Rodi, vicinu a Monasteraci, c'avìa pinzatu pipistiari dû Cummentu nnô misi di giugnu;  si purtò nu ciascu di vinu e na cuddura, ma, pi strata, vitti na picca di jurnatara e cci spartìu a iddi lu pani e lu vinu; agghicò na forti timpesta e si scantaru tutti pû frummentu, ma Giuvanni si misi a prijari e lu frummentu fu cugghiutu e attaccatu nnê gregni. Accussì fu chiamatu Teristi, ca veni a diri “ chiddu chi meti “. Lu patruni di li tirreni li arrijalò ô cummentu.
Murìu ammeri a lu sèculu XI (forsi ntô 1054) e vinni sippillutu nnô Cummentu di la Madonna dû Mastru o San Giuvanni vecchiu o dû Voscu. Lu Cunti Ruggeru,  àppi na chiàia nnâ facci e comu ci appujò la vesti di Giuvanni Teristi guarìu; tanti àutri furu sanati: sciancati, orbi, surdi e nnimuniati.

## Cilibrazzioni
La Vita dû Santu fu traduciuta dû grecu n latinu e s’ammuntùa dui voti l’annu: lu 24 di frivaru e lu 24 di giugnu. S’accuminzò a cilibbrari n Palermu di lu 1737 e ntô 1724 lu Patri Ginirali dî Mònachi Basiliani arrijalò a Cattiddrali di Palermu l’ussu dû vrazzu dû Santu.
Nzinu ô 1958 fu arricurdatu dâ Crèsia palirmitana.

## Lijami di fora
N' Agiografia dû situ ''Santi e Beati''

Giuvanni Teristi
Giuvanni Teristi
San Filareti di Palermu

[thumb|Sant’Elia e Filaretu nta na cona du Munasteriu Ortudossu di Siminara( RC ), [2005 ]]
**Filippu** (accussì si chiamava prima di addivintari munacu) nasciu n Palermu ntô 1020 e secunnu àutri scrittura ntâ zona di Demenna (Valli Dèmoni) macari di patri e matri calabbrisi. Criscìu nta n'ammienti maumittanu ma era cristianu e quannu àppi 18 anni si nni jìu n Calabbria, a Sinopuli. A 25 anni partìu pi la pruvincia di Reggiu Calabbria, di sempri terra di munachi. 
Lu superiuri di lu cummentu lu chiamò "Filarete", zoè "piscaturi" e fu lu sò maistru spirituali. Purtava a pasculari li crapi e appoi ci dunaru nu tirrenu unni si fici la casa.
Arrialava a li puireddi li frutti dû sò travagghiu e si dici ca era amatu di tutti pi zoccu facìa. 
Ntâ sò vita àppi assai tribbulazzioni e duru travagghiu; malatu p'assai tempu murìu lu 6 di aprili 1070, quannu avìa cinquant'anni. Fu sippillutu nta la cresia du cummentu funnatu di S. Elia di Enna supra lu Munti Aulinas vicinu a Siminara; òi la cresia è ntitulata a tutti e dui li santi. La sò festa è lu 6 di aprili, videmma pi li cristiani Ortodossi. Lu cardinali Giannittinu Doria (1608-1642) lu fici scriviri puru ntî lu calinnariu palirmitanu. 
N Siminara (Reggiu Calabria) nta la cresia dâ Madonna di Puireddi cci sunnu lu vrazzu e la testa, sarbati n dui riliquari d'argentu. Ntô 1703 la Cattiddrali di Palermu arriniscìa a aviri nu vrazzu arrialatu di lu ginirali di l'Urdini di li Basiliani.
Si cilibbrò n Palermu nzinu a lu 1958.

## Lijami di fora
* Na biografìa

Filareti
Apoluggìa

N' **apoluggìa** eni na giustificazzioni o difesa di n'attu o di n'ideoluggìa, di lu grecu *apologia* (απολογία).
N'apoluggìa putissi macari ssiri na sprissioni di pintimentu o rimorsu pp'aviri fattu quarchicosa di muralmenti e  iticamenti sbagghiatu.
L' **Apoluggìa** si putissi arrifiriri a:

* Apoluggetica, na difesa sistimatica di na pusizzioni a priscindiri
** Apoluggetica cristiana, a difisa dâ cristianitati
* Apologize (canzuni), na canzuni dô gruppu *OneRepublic*.
* L'"Apoluggìa" di Platuni, li ducumintazzioni ca fici Platoni nta so difesa nta lu prucessu finali
* L'Apoluggìa di Xenofuni, a virsioni di Xenofuni da difesa di Socrati
* Li *Apoluggii di li Cunfissioni di Asburgu*, na difesa di lu Lutiranesimu nta lu 1531 defense di parti di Philipp
* L'Apoluggìa di (Seinfeld), n'episoddiu di *Seinfeld*, na serie tilivisiva

* Bioggrafia apoluggetica, quannu si scrivunu bioggrafii supra a pirsuni ppi fari lu "ritrattista di corti"
Windtalkers

***Windtalkers*** (l'angrisi ppi lu sicilianu "Parraturi di vientu") eni nu firmi statunitenzi d'azzioni di verra ca niscìu pubbricu nta lu 2002 e direttu di John Woo.
L'atturi Nicolas Cage e Christian Slater sunu prutagunisti e 'nterpritanu dui sirgenti dei Marine assignati a pruteggiri i parraturi in codici Navajo nta a battagghia di Saipan duranti a Sicunna Verra Munniali.
Lu nomi cunvinzionali jera: Onori era lu Codici.
 
## Attura
*Nicolas Cage &mdash; Sgt. Joe Enders
*Adam Beach &mdash; Pvt. Ben Yahzee
*Peter Stormare &mdash; Gy. Sgt. Hjelmstad
*Noah Emmerich &mdash; Pvt. Chick
*Mark Ruffalo &mdash; Pvt. Pappas 
*Brian Van Holt &mdash; Pvt. Harrigan 
*Martin Henderson &mdash; Pvt. Nellie
*Roger Willie &mdash; Pvt. Charlie Whitehorse
*Christian Slater &mdash; Sgt. Pete "Ox" Anderson
*Frances O'Connor &mdash; Rita
*Jason Isaacs &mdash; Maj. Mellitz
*Billy Morts &mdash; Fortino
*Cameron Thor &mdash; Mertens

## Lijami sterni
* Situ ufficiali
* IInternet Movie Data base

Catigurìa:Firmi statunitenzi
Cesare Beccaria

thumb|Cesare Beccaria

**Cesari Beccaria** (Milanu, 1738 - Milanu, 28 di nuvèmmiru 1794) fu nu filosufu, ecunumista e littiratu, fiura di rifirenza ntî l'ambienti littirari italiani dû XVIII sèculu.

## Biografìa
Di famigghia nobbili e cina ri sanareddi, studiau a Parma, puoi a Pavia unni si lauriau 'ntô 1758.
S'abbicinau a l'Illuminismu duoppu ca liggiu *Lèttiri pirsiani* di Montesquieu.
Fici parti do cinaculu dei frati Pietro e Alessandro Verri cullaburannu â rivista *[[Lu Caffè]]* e cuntribbuiu a fundari l'Accademia di li Pugni nta lu 1762. 
Nta li discussioni cu l'amici ci venni l'impulsu di scrìviri nu libbru ca putissi sinsibbilizzari a na riforma nta li cunfronta di n'umanitati sempri cchiu suffirenti.
Fu stimolatu 'n paritculari di Alessandro Verri, prutitturi di li pirsuni ca stapiunu in carciri, a 'ntirissarisi â situazzioni da giustizzia.

Duoppu a pubbricazzioni di alcuni articula di icomunia, fici stampari (addapprima anonimamenti) nta lu 1764 *[[Dei dilitti e dei peni]]*, nu scrittu nicu ca ciappi n'inormi furtuna nta tutta Iuropa e in particolari nta Francia, unni incuntrau l'apprizzamentu intusiasticu dei filosofi di l'Inciclupidìa e di Voltaire e dei *philosophes* cchiu pristiggiusa ca u traducierru (a virsioni francis jeni opira di l'abbate André Morellet, chiei noti di Denis Diderot) e u conzidirarunu comu nu veru e propriu caputravagghiu..

## Noti

Catigurìa:Filosofi del diritto
Catigurìa:Illuministi
Catigurìa:Letterati italiani
Catigurìa:Oppositori alla pena capitale
Catigurìa:Personalità legate a Milano
Catigurìa:Storia del diritto
Beccaria, Cesari
Beccaria, Cesari
Terni

**Terni** è na cità di l'Umbria, di circa 112'000 abbitanti, capuluocu di la pruvincia omonima.

Catigurìa:Cumuni dâ pruvincia di Terni
Catigurìa:Umbria
Max Headroom

***Max Headroom*** è lu nomi di na serii tilivisiva fantascentifica di l'anni uttanta, e macari lu nomi di lu pirsunacciu prutacunista da serii.
Lu pirsunacciu a statu criatu di *Annabel Jankel* e *Rocky Morton*.

## Lu pirsunacciu
Lu pirsunacciu di *Max Headroom* a statu usatu pa prima vota nta lu 1985 comu annunciaturi di nu prucramma di vidiu musicali supra lu canali tilivisivu britannicu ** ''[[Channel 4]]'' ** (Canali quattru), e ci avia lu nomi di ** ''The Max Talking Headroom Show'' ** (A Rapprisintazioni parrata di Max Headroom). 
L'idea era di rapprisentari nu futuristicu pirsunaggiu giniratu di na simulazzioni di computer.
Furby

Nu **Furby** (plurali angrisi **Furbys** o **Furbies**, sicunnu a *Tiger. Co.*) eni lu jocu littronicu, cchiu spicificatamenti nu robot, rializzatu dâ Tiger Electronics ca passau ppi nu piriòdu di ssiri na cosa ca "unu avìa a cattari" duoppu a promuzzioni da stacciuni fistiva  di lu 1998, ccu venditi cuntinui finu a lu 2000.
Furby vinnìu 1.8 miliuni di unitati nta lu 1998, 14 miliona di unitati nta lu 1999, e tutt'anzemi nta li so tri anni di pruduzzioni urigginali, Furby vinnìu 40 miliuni di unitati, e i so capacitati di putri parrari fuorru traduciutu nta 24 lincui.
Li Furby fuorru lu primu tintativu ca ciappi successi di pruduciri e vinniri nu robot dumesticu.
Nu Furby appena cattatu accumenza a parrari intiramenti nta lincua **Furbish**, l'unica lincua ca lu Furby usa, ma sunu prucrammati ppi parrari menu Furby e a ppicca a picca accumenzani a parrari lincua ancrisi.
Lu ancrisi eni 'mparatu autumaticamenti, e nun amporta quali lincua e nta quali cultura s'attrovanu.


Catigurìa:Jòcura
Edmond Halley

**Edmond Halley** (Londra, 29 di uttùviru 1656 - Greenwich 14 di jinnaru 1742)
fu n'astronumu ngrisi. Fu chiddu chi prividiu pi la prima vota la vinuta di na cumeta. La privisioni fu basata supra lu fattu ca all'incirca ogni 76 anni (cu na variazzioni tra 73 e 79 anni) s'havia apprisintatu na cumeta, Sti abbinimenti nun havianu statu caputi nzinu a quannu Halley pinsau chi la cumeta era sempri la stissa chi orbita tornu tornu ô suli cu nu piriudu di rivoluzzioni di 76 anni, variabbili n funzioni dî pianeti chi ncontra ntâ sò orbita e chi la ponnu nfluinzari câ gravità. 

Lu finominu effittivamenti s'apprisintau secunnu li previsioni. La cumeta idintificata di Halley pigghia di l'ebbica di l'ussirvazzioni di l'èbbica lu nomu di cumeta di Halley.

Halley, Edmond
Halley, Edmond
San Filippu Jacunu di Palermu

thumb|Statua di marmu di G. B. Ragusa ( 1716 - 1726) na Cappella Senatoria di S. Franciscu d’Assisi a Palermu
**Filippu Jacunu di Palermu** fu nu santu, (Palermu 1287 - Aggiru 12 di maiu 1309?, quintu seculu secunnu n'àutra virsioni)

## Aggiografia
Mentri Santu Fulippu parrinu stava nnâ citati di Aggira (EN) e la fama di soi miràculi crisceva ogni jornu, n'omu assai riccu dâ Famigghia di li Settimi, ca campava nnâ citati di Palermu, era senza figghi e nun sapìa a cui lassari li soi furtuni; nu jornu, alluminatu dû Signuri e cunsigghiatu d'addumannari lu donu dâ proli ô Biatu Fulippu, pinzò di ìrilu a truvari. Nzèmmula ê piddirina s’assittò supra ê scaluna di la crèsia e quannu trasìu si misi a prijari assai.
Fulippu ci dissi: *“ Sacciu zoccu addumannasti a lu Patri di tutti li cunsulazzioni; torna a Palermu e dicci a tò [[muggheri]] ca li vostri prijeri foru esauditi di [[Diu]] “.*
Turnatu â casa, attruvò a sò muggheri câ facci filici e dda notti si nzunnò a Santu Fulippu ca ci dicìa c'avissi avutu un picciriddu e c’avìa a mintìricci lu  sò stissu nomu.

Di quannu era nicu, Fulippu detti signu dâ futura santità. Quannu avìa nov'anni sò patri e sò matri lu purtaru a Agira nnô Santu omu di Fulippu.
Chistu ci dissi: “ Vatinni nni la tô citati natali, nun pinzari ê ricchizzi, ma penza a custruiri na casa a Diu pi sirvillu sempri nnâ gioia “.
Arricivìu a binidizzioni e turnò a Palermu câ tònaca, lu fazzulettu e la corda dû Santu; quannu strugghìu la corda ci detti la saluti a n’omu nnimuniatu ca era ittatu ‘n terra. 
Chi picciuli di sò patri fici fari na Crèsia e si scrivìu nnô nùmmaru dî Clèrici e fu urdinatu Jàcunu. Si cumpurtau sempri di ministru di Diu, cu tanta pacènzia nê dulura, avvirsità, viggìlii, dijuni, cu castità e carità vera.
Quannu mureru sò patri e sò matri, detti ê puvuredda tutti li soi beni, lassò Palermu e turnò a Agira, unni fu educatu di San Fulippu e prestu agghicau a la santità. 
Lu 12 di maju  dû 130 doppu Cristu ci turnò l’arma a Diu.

## Lu cultu
Lu sò corpu fu misu vicinu a chiddu dû maistru e fu llustri pi miràcula e unuratu dî palermitani e agirini.
Fu scrittu nnô Calinnariu Palirmitanu dû Cardinali Giannettinu Doria versu lu 1611.
Nnô 1887, l’Arcivìscuvu di Palermu Michilancilu Cilisia addumannò ô Papa ca lu cultu rinnutu dî sècula ô Santu Jacunu fussi cunfirmatu e Liuni XIII  stabilìu la festa a lu 12 maju. Nzinu ô 1957 fu cilibbratu a Palermu; ancora oj a Agira lu cultu è vivu.

## Ncuirenzi ntî li nutizzî biogràfichi
Lu pirìudu n cui campau nun è sicuru. Secunnu l'aggiografìa usuali, San Filippu Jacunu fu cuntimpuràniu di San Filippu di Aggira e si dici ca murìu nnû 12 di maiu dû 130. Secunnu l'aggiografìa dû sò maistru, San Filippu di Aggira, canusciutu puru comu lu siriacu, campau  ntô V sèculu, e murìu puru iddu lu 12 di maiu a Aggira, ma ntî n'annu stimatu ntra lu 453 e lu 457.

## Liami sterni
Vita di San Filippu jacunu
Vita di San Filippu parrinu

Filippu Jacunu
Filippu Jacunu
Guardia Svizzira

thumb|right|200px|L'uniformi di guardia svizzira.

La **Guardia Svizzira** è n'asèrcitu chi si cumponi di circa 500 surdati stanziati ô Vaticanu, tutti di cittadinanza svizzira e di riliggiuni cattolica, chi assicuranu la difisa dû papa.

## Storia
Lu corpu dî guardi svizziri, istituitu ntô 1506 dû papa Giuliu II è unu di l'eserciti cchiù antichi. Anticamenti furmatu di mircinari, oggi li surdati dâ guardia svizzira sunnu surdati chi ntî nu certu sensu sunnu pristati di l'esercitu dâ Svizzira. L'addestramentu militari veni fattu perciò n cullabburazzioni cu ufficiali di l'esercitu svizziru.

La Guardia Svizzira si distingui puru pi l'uniformi culurata chi porta, cu culura gialli e russi. Secunnu la liggenna l'uniformi fu disignata di Michelancilu Buonarroti. D'ordinanza, la guardia svizzira si cumponi di *alabarderi*, zoé, surdati armati di alabarda.

L'alabarda è ancora oggi la sula arma chi la guardia svizzira ammuscia n pubbricu, duranti occasioni e cirimoni particulari.

N passatu, la guardia svizzira ha effittivamenti difinnutu cu l'armi lu papa. Li surdati dâ guardia svizzira lu 6 di maiu dû 1527 persiru diversi effittivi ntî nu cummattimentu contra surdati mannati di lu mpiraturi Carlu V d'Asburgu pi lu saccu di Roma, ma arrinisceru a sarvari lu papa.

Catigurìa:Vaticanu
Catigurìa:Svìzzira
Catch-22 (paradossu)

Lu **paradossu dô Comma 22** è nu paradossu ca s'attrova nta lu rumanzu *[[Comma 22 (rumanzu)|Catch 22]]* (littiralmenti "*Truccu 22*" ma di solitu tradottu comu "*Comma 22*") di *Joseph Heller*.

Lu paradossu arriguarda n'apparenti pussibilitati di schiggiuta nta na rèula o nta na prucidrua, unni nta rialitati, ppi mutivazzioni prubbabirmenti loggichi ammucciati o comunqui picca ividenti, nun jeni pussibbili scegghiri ma c'eni na sola pussibbilitati.

Lu libbru, pubbricatu nta lu 1961, arrapprisintau na firoci critica ô militarismu e â verra 'n ginirali, cuntannu l'abbinturi di nu gruppu di piloti statunitenzi ca bumbardaunu l'Italia duranti a sicunna verra munniali.
Arriporta li rigulamenti ca li pilota avieunu a sicuiri, e ntra chissi c'erunu dui articuli ca cuntrastaunu:
;*Articulo 12, Comma 21*: «L'unicu mutivu validu p'addummmanari lu cuncedu dô fronti eni ssiri foddi.»
;*Articulo 12, Comma 22*: «Ccu egghia ré addummanna lu cuncedu nun eni foddi.»

Eni na virsioni di lu paradossu di Jourdain (ca dirivau di lu paradossu di Epimenide) ccu li sicuenti dui frasi:
:«Nzoccu scrivu eni babbiata.Chiddu ca scrissi antura eni lu veru.»

L'articula fuorru puoi cupiati nta a serii tilivisiva *Star Trek* nta lu cosiddettu *Codici Militari Spazziali dô Pianeta di li  Klingon* .
Chissu paradossu a statu utilizzatu macari nta nta lu fumettu **Sturmtruppen** di Bonvi.
Nta lu fumettu a soluzzioni di stu paradossu è "nun si auturizzatu a divintari foddi".

Nta a *sitcom* taliana **Camera Cafè** c'eni n'ipisodiu, ciamatu "Comma 22", unni lu Comma 21 di lu novu rigulamentu azziennali, rici ca quannu unu ca travagghia duocu nun arrinesci a fari nzoccu ci anu addummannatu pò addummannari cinqu jorna di ferii anticipati, ma lu Comma 22 dic ca ppi na sicritaria a semprici cumpilazzioni curretta di lu modulu di richiesta di ferii eni na dimostrazzioni ca unu ca travagghia nta l'ufficia sapi fari lu so travagghiu.

Nta lu vidiujocu ***"Sam & Max : The Mole, The Mob and the Meatball"*** c'eni na citazzioni di lu Comma 22, quannu li pirsunaggi addummannanu di tràsiri nta nu locu prutettu cu na Palora d'Ordini, mentri a cumunicari a Palora sicreta eni uni ca s'attrova i rarrieri a porta.

Catigurìa:Lòggica
GMAT

Lu **Graduate Management Admission Test**, spissu abbriviatu cu l'acronimu **GMAT** è nu test di ammissioni standardizzatu, chi è dumannatu di prugrammi di formazzioni pi lu MBA (Master in Businness administration).

Cunsisti di dui temi chi s'hannu a fari ntî menz'ura l'unu; na seri di 37 quistioni a scigghiuta multipla di matimatica a fari n 75 minuti, e n'autra seri di 41 quistioni a scigghiuta multipla pi tistari lu liveddu di canuscenza dû ngrisi.

Li punteggi vanu di nu minimu di 200 a nu massimu di 800.

Catigurìa:Psicumitrìa
Paramilitari

Nu **paramilitari** è na forza chi havi la funzioni e l'urganizzazzioni simili a chidda di li forzi militari prufissinisti, ma nun bonu viduta comu ca cci avissi lu stissu statu.
La palora usa lu prifissu grecu *para-* ("ô cantu"), ca s'attrova videmma nta palora comu *[[paramedicu]]*.
Accamora, l'Iran havi l'apparatu paramilitari cchiù granni dû munnu.

Lu terminu *paramilitari* è suggittivu picchì addipenni di zoccu si cunzidira simili a na forza militari ustili ô cuvernu e a l'idiuluggìa duminanti e a quali è lu sò statu di forza cuntra lu cuvernu
A natura dei forzi paramilitari dunqui varia assai assicunna ri chiddu ca ni parra e di lu cuntestu.
P'asempiu, nta l'Irlanna dô Nord, la palora paramilitari s'arrifirisci a qualegghiè gruppu armatu chi havi nu scopu puliticu, ma nta la Culummia, lu terminu s'arrifirisci a gruppu armati illigali ca sunnu cunzidirati di dritta (p'asempiu l'A.U.C. o "Forzi d'Autu-Difisa Culumbiani"), mentri cci s'arrifirisci a li gruppi armati cunzidirati di manca, comu li FARC ("Forzi Armati Rivuluzziunari Culumbiani") chiamannuli "guerrigghieri".
Festa di l'Almanaccu

La **festa dî dati e abbinimenti** rivattiata **festa di l'almanaccu** è la festa timatica iliggiuta pi lu misi di maiu 2008. Li festi timatichi hannu comu scopu di renniri la wikipedia siciliana cchiù accurata, aumintannu la qualità, la visibbilità e la cridibbilità.

## Li scopi

La festa di l'almanaccu si prumovi la ridazzioni e lu cumplitamentu dî vuci cuncirnenti li dati: si tratta dî jorna di l'annu dû 1 di jinnaru ô 31 di dicèmmiru e li pàggini di l'anni (pi esempiu 1753).

Li paggini di li jorna di l'annu sunnu quasi tutti a bon puntu. Na bona pircintuali cunteni armenu n'abbinimentu mpurtanti, armenu na nascita e armenu na morti. Cchiù picca pirò cunteninu na fiura pi illustrari la pàggina. Ncuraggiamu perciò a ncludiri fiuri, ispirati di l'abbinimenti storici liati a la data n quistioni (oppuru a na pirsuna celibri nasciuta o muruta du jornu).

Pi quantu arriguarda li paggini di l'anni, esistunu paggini quasi pi ogni annu di lu 500 d.C. ô 2010, e diversi paggini pi anni particularmenti mpurtanti prima di l'annu 500. 

Stu tipu di pàggini sunnu spissu stub. S'avissi armenu a ncludiri n'abbinimentu storicu, na nascita e na morti e na fotu, pi fari nesciri la paggina dû statutu di stub (taliati puru la difinizzioni di stub aduttata di la nostra wikipedia).

## Talia puru

*Primu millenniu
*Secunnu millenniu

Almanaccu
catigurìa:Dati e abbinimenti
Giuvanni Segantini

**Giuvanni Segantini** (Arcu (TN) 15 di jinnaru 1858 – munti Schafberg, 28 di sittèmmiru 1899) fu nu pitturi apolidi. 

Nasciutu ntô Trintinu Autu Adigi, all'èbbica occupatu di l'Austria, nun appi mai la cittaninanza italiana, ni chidda austriaca (chiamatu a fari lu surdatu pi l'austriai, nun s'apprisintau). 

Versu la fini dâ sò vita vivia stabbirmenti n tirritoriu svìzziru nun luntanu dâ fruntera italiana.

## Biografìa
Doppu nu piriudu di furmazzioni n Lumbardia unni friquintau l'accademia di Brera di Milanu, facennusu canusciri ntî l'ambienti artisticu, Segantini a picca a picca s'alluntana pi rifuggiarisi a Maloja e appoi a Savogninu, ntô cantuni dî Griggiuni. Li temi di sò quatra sunnu di ispirazzioni allegorica, e rapprisentanu spissu sceni di vita quotidiana ntê muntagni dâ Svizzira, ô ntâ vita dî massari di l'èbbica.

Murìu mentri stava pittiannu nu quatru all'apertu, ntô munti Schafberg, vicinu Pontresina, n'Engadina. All'ebbica stava priparannu na seri di quatri chi avìa a prisintari â Pariggi pi l'esposizzioni univirsali dû 1900.

Tra li sò quatra cchiù mpurtanti lu tritticu *La Vita*; *La natura*; *La morti*: quatra di diminsioni nutevuli, chi si ponnu taliari ô museu Segantini di San Moritz.

Catigurìa:Nasciuti ntô 1858
Catigurìa:Muruti ntô 1899
Catigurìa:Pittura